[{"text_idx": "#000005", "text": "Trad.Attack! on ku\u0308ll minevikust su\u0308gavalt la\u0308bi imbunud, kuid ometi u\u0308ks va\u0308rske ja u\u0308tlemata kosutav tuul meie folgimaastikul. Eilset ja ta\u0308nast maitsekalt u\u0308hendav trio ku\u0308u\u0308ndib meie kohati natuke u\u0308heu\u0308lbaliseks ja u\u0308llatustevabaks kiskuval etnoskeenel esile oma kompleksivaba la\u0308henemise, suurepa\u0308raselt la\u0308bi tunnetatud minevikupa\u0308randi ning moodsate tehniliste vo\u0303imaluste o\u0303nnestunud su\u0308mbioosiga."}, {"text_idx": "#000007", "text": "Trad.Attack! koosseisus on kolm Viljandiga seotud vilunud ning arvukatest koosseisudest tuntud ta\u0308napa\u0308evase pa\u0308rimusmuusika superstaari Sandra Sillamaa (Eesti torupill, parmupill, saksofon, ha\u0308a\u0308l), Jalmar Vabarna (kitarr) ja To\u0303nu Tubli (lo\u0308o\u0308kpillid). Ansambel toob oma inspireerijana esile oma aja superstaarid ehk ta\u0308naseks juba maamullas puhkavad Eesti rahvalaulikud ja pillimehed keda on muusika saatnud nii to\u0308o\u0308l, kodus ja pidudel ning toob nad helisalvestuse kujul sageli endaga ka lavale kaasa. Ba\u0308ndi repertuaaris ei ole vana muusiku kaasalo\u0308o\u0308mine siiski ilmtingimata kohustuslik. Nii on loo \"Unes\" so\u0303nad Jaan Pehki sulest ja muusika on teinud Sandra Sillamaa ise, kuid jah, see konkreetne lugu debu\u0308u\u0308dile ei jo\u0303udnud."}, {"text_idx": "#000008", "text": "Trad.Attacki! puhul tasub esile tuua detailselt la\u0308bimo\u0303eldud kontseptsiooni ja tugevat visuaalset kuvandit, mis koorub peenelt va\u0308lja nii ba\u0308ndi videote, debu\u0308u\u0308t-EP kujunduse kui ka nende lavas\u030coude juures. Tegelikult oli ka viie palaga EP-ga va\u0308ljatulek va\u0308ga kaalutletud samm, materjali jaguks neil tegelikult tubli ta\u0308isalbumi jagu, kuid esiotsa lastakse sellel ilmselt veel ku\u0308pseda."}, {"text_idx": "#000011", "text": "Haruharva o\u0303nnestub kellelgi tabada muistsete aegade ho\u0303ngu nii hingekriipivalt ehedalt, autentselt ja sugestiivselt. \"Vihmakene\" on ko\u0303ige la\u0308hemal dz\u030ca\u0308ssilikule pa\u0308rimusfusioonile ja selle trump on Sandra Sillamaa kajama pandud peibutav vokaal."}, {"text_idx": "#000013", "text": "Niisiis on Trad.Attacki omanimeline debu\u0308u\u0308t-EP just see, mida tasub kuulata ka folgikaugel kodanikul ja kui nende kontserti saab kuskil na\u0308ha, siis maksab kindlasti kaema minna. Trio liikmed on noorusele vaatamata torupillidest ja parmupillidest la\u0308bika\u0308inud vilunud folgikalad, kes on oma teistes projektides pa\u0308rimust paitanud nii pa\u0308ri- ja vastukarva. Trad.Attackis lo\u0308o\u0308b nende kolme su\u0308nergia eriti eheda leegiga lo\u0303o\u0303mama ning vo\u0303imalik, et Trad.Attacki elujo\u0303uline, po\u0303hjalikult la\u0308bimo\u0303eldud ning ta\u0308pselt XXI sajandisse sobiv debu\u0308u\u0308talbum ta\u0308histab eesti folgi uue po\u0303lvkonna su\u0308ndi vo\u0303i va\u0308hemasti u\u0308ht olulist ta\u0308hist sel teel."}, {"text_idx": "#000014", "text": "Arvustus. Trad.Attack! juurib end tugevalt folkloori"}, {"text_idx": "#000017", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000020", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000031", "text": "Arvustus. \"Tume paradiis\": pidu peo pa\u0308rast"}, {"text_idx": "#000032", "text": "Endla teater kuulutas va\u0308lja uue teatrijuhi konkursi"}, {"text_idx": "#000039", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000042", "text": "Edetabel. Aasta parimad albumid 2022"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]